মহেশপুর ইউনিয়নের বেগমাবাদ গ্রামের ইতিহাস ।
Author Activities Knowledge Connectivity.

Friday, September 27, 2019
বেগমাবাদের ইতিহাস এবং বর্তমান অবস্থা ।
নরসিংদী জেলার রায়াপুরা থানার অন্তর্গত রায়পুরা থানার পূর্বাঞ্চলে
মেঘনা নদীর অববাহিকায় অবস্থিত এই গ্রাম ।

আজ থেকে প্রায় চারশত বছর আগে
মেঘনা নদীর পশ্চিমপ্রান্তে বেগমাবাদের গ্রামগুলো ছিলো জনমানবশূন্য বিস্তীর্ন চরাঞ্চল এবং এইখানে কোনও চাষবাস হতো না ।

কোনও একদিন মোঘল সাম্রাজ্যের অধীনস্থ এক জমিদারের বেগম জাহাজ নিয়ে ঘুরতে বেরিয়েছেন মেঘনা নদীতে , এবং তিনি দেখতে পেলেন যে মেঘনার অববাহিকায় তাদের জমিদারির এলাকায় বিস্তীর্ন আবাদি জমি অনাবাদি পরে আছে এবং এই জমি থেকে রাজ্যের কোনও লাভ হচ্ছে না ।

তিনি তার জাহাজ নোঙর করলেন সেই বিস্তীর্ন চরে এবং আশেপাশের লোকেদের ডেকে পাঠালেন ।
আর তিনি ঘোষনা দিলেন এই জমিতে আবাদ করার জন্য এবং এর জন্য কোনও খাজনা দিতে হবে না ।

এই ঘোষনাতে প্রজারা খুবই খুশি হলো আর বেগম এবং তার ঘোষনা আবাদ করার আবাদ শব্দটি নিয়ে বেগম + আবাদ = বেগমাবাদ নামকরণ করা হয় এই গ্রামের ।

বর্তমানে বেগমাবাদের গ্রাম হচ্ছে পাঁচটি,
যথাক্রমে

1- ঝাউকান্দি
2- হোগলাকান্দি
3- কাচারকান্দী
4- থানাকান্দী
5- কড়ইপুর

জনসংখ্যা এবং এড়িয়ার দিক দিয়ে ঝাউকান্দি গ্রামটি বেগমাবাদের সবচেয়ে বড় গ্রাম ।

তবে বেগমাবাদের মূল অঞ্চল আরও বিস্তৃত ।
পার্শবর্তী তুলাতুলি , বেলতুলি , তালুককান্দী, দৌলতকান্দি, ঘাগটিয়া এই সবগুলোই বেগমাবাদ মৌজার অংশ ।
কিন্তু তুলাতুলি আর তালুককান্দী মুছাপুর ইউনিয়নে চলে যাওয়াতে আর রেললাইন তালুককান্দী দৌলতকান্দিকে বেগমাবাদের মূল অংশ থেকে আলাদা করে ফেলাতে ঐ গ্রামের লোকজন আর বেগমাবাদ নামটি ব্যবহার করে না।

তাছাড়া বেগমাবাদের আগের মুরব্বিরা তেমন খেয়াল না রাখাতে বেগমাবাদের মধ্যে অবস্থিত গ্যাস স্টেশন , রেলস্টেশন, এবং একটি কলেজকে দৌলতকান্দির কিছু কৌশুলি লোক দৌলতকান্দি নাম দিয়ে দেওয়াতে বেগমাবাদের আকর্ষণ কমে যায় আর দৌলতকান্দি নামটি প্রচার পেয়ে যায়, যদিও দৌলতকান্দি হচ্ছে বেগমাবাদের 10 গ্রামের মধ্যে একটি গ্রাম মাত্র ।

আর এটি হতে পেরেছে বেগমাবাদের আগেকার নেতৃবৃন্দের হেয়ালিপনার কারণেই ।


01=বেগমাবাদ থানাকান্দি

02=বেগমাবাদ কাচারকান্দি 

03=বেগমাবাদ হোগলাকন্দি 

04=বেগমাবাদ ঝাউকান্দি

05=বেগমাবাদ সাইন্ধাকান্দি(ঝাউকান্দির অন্তর্ভুক্ত)

06=বেগমাবাদ দৌলতকান্দি 

07=বেগমাবাদ তালুককান্দি 

08=বেগমাবাদ বেলতুলি 

09=বেগমাবাদ তুলাতুলি 

10=বেগমাবাদ ঘাগটিয়া 

11=বেগমাবাদ কড়ইপুর 

বেগমাবাদ মৌজার অবস্থান 
উত্তরে রামনগর মৌজা এবং পূর্বহরিপুর মৌজা ।
দক্ষিণে চানপুর মৌজা এবং আলগী মৌজা
পূর্বে মেঘনা নদী
পশ্চিমে সাপমারা মৌজা এবং মানিকনগর মৌজা।

তবে বর্তমানে অবস্থার পরিবর্তন হয়েছে ।
বর্তমানে বেগমাবাদের নতুন প্রজন্ম অনেক বেশি সচেতন তাদের গ্রাম আর গ্রামের সামাজিক সাংস্কৃতিক অর্থনৈতিক উন্নয়ন নিয়ে ।
এই বেগমাবাদের শিক্ষার হার অনেক বেড়েছে ।
প্রায় 70% মানুষ শিক্ষিত ।
গরিবদের বিনামূল্যে চিকিত্সার জন্য আছে কয়েকটি সরকারী কমিউনিটি ক্লিনিক।
বেগমাবাদের প্রতিটি গ্রামের প্রাইমারি স্কুল আছে এবং একটি হাইস্কুল আছে যেটি সরকারী হবে শীঘ্রই ।
একটি বালিকা উচ্চ বিদ্যালয় ও কলেজ আছে এবং ছেলেদের জন্য নতুন একটি কলেজ প্রতিষ্ঠা করা হয়েছে ।
ছোট ছোট অনেকগুলো মাদ্রাসা থাকলেও বর্তমানে বেগমাবাদের বেগমাবাদ সড়কের পূর্ব পাশে বিশাল আকারের একটি মাদ্রাসা তৈরি করা হয়েছে যেটাকে প্রায় 700 ছাত্রছাত্রী পড়াশোনা করছে , এই মাদ্রাসাটিকে নিয়ে বেগমাবাদের জনগণ রীতিমতো গর্ব করতে পারে ।

বেগমাবাদের সবচেয়ে গর্বের ঐক্যের আর ঐতিহ্যের প্রতিক হচ্ছে বেগমাবাদ ঈদগাহ ।
এই ঈদগাহটির বয়স সম্ভবত 80 বছর হবে ।

অর্থনৈতিক দিক দিয়েও আশে পাশের গ্রামগুলোকে টেক্কা দিচ্ছে বেগমাবাদ।

তিনটি ইটভাটা পাল্টে দিয়েছে বেগমাবাদের হিসাব কিতাব । এই গ্রামের কোনও ছেলেরা বেকার নেই । প্রতি বছর দুই কোটি ইট সাপ্লাই হয় এই গ্রাম থেকে এবং এই ইটভাটাতে প্রত্যক্ষ ও পরোক্ষভাবে অনেক পরিবার জড়িত ।

তাছাড়া প্রবাসীদের পাঠানো রেমিটেনসে বেগমাবাদ এখন ফুলে ফেঁপে উঠেছে । আগে যেখানে কেউ একটি টিনের ঘর ই তুলতে পারতো না আর এখন প্রতিটি বাড়িতে তৈরি হচ্ছে নতুন নতুন 3/4 তলা ফাউন্ডেশন নেওয়া একতলা বিল্ডিং ।

যোগাযোগ ব্যবস্থার জন্য নেই কোনোও সমস্যা ।
নদী রেল ও সরক সব পথের সাথে ই সংযোগ আছে । এই গ্রামেই আছে একটি রেলস্টেশন, যেটার নাম দৌলতকান্দি রেল স্টেশন।

ফাইবার অপটিকেলের মাধ্যমে প্রায় বাড়িতেই আছে ওয়াই ফাই নেটওয়ার্ক ।

মোটকথা বেগমাবাদের আশেপাশের যে কোনো গ্রাম থেকে বেগমাবাদের হিসেব অনেক উর্ধ্বে এবং প্রভাব প্রতিপত্তির দিক দিয়ে বেগমাবাদের ধারেকাছেও কোন গ্রাম যেতে পারবেনা ।
এর মূল রহস্য হচ্ছে বেগমাবাদের জনগণ বেগমাবাদকে খুব বেশি ভালোবাসে এবং এই গ্রামের লোকজন অনেক বেশি সাহসী

লেখক : আহমেদ রোমান মৃধা ।
বেগমাবাদ ঝাউকান্দি মৃধাবাড়ী ।

শিক্ষার হার ও শিক্ষা প্রতিষ্ঠান
ইতিহাস
দর্শনীয় স্থান
আয়তন ও জনসংখ্যা